Diari Oficial de la Generalitat Valenciana


Sumari del DOGV 1859, del 10-09-1992 (1992/825851)

ORDRE de 31 de juliol de 1992, de la Conselleria de Cultura, Educació i Ciència, per la qual s'autoritza provisionalment el centre docent privat homologat de Batxillerat Padre Dehón, de Novelda (Alacant), per a impartir el Curs d'Orientació Universitària fins a l'extinció d'aquests ensenyaments.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/31/(2)/dof/vci/html**

### Dades del document

Número de DOGV
:   1859

Data del DOGV
:   10-09-1992

Secció del DOGV
:   DISPOSICIONS GENERALS

Número del document
:   1992/825851


Data del document
:   31-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 31 de juliol de 1992, de la Conselleria de Cultura, Educació i Ciéncia, per la qual s'autoritza provisionalment el centre docent privat, homologat de Batxillerat Padre Dehón, de Novelda (Alacant).  
Examinat l?expedient incoat a petició del Sr. Isidro Córdova García, en representació de la Congregación de Sacerdotes del Sagrado Corazón de Jesús (PP Reparadores), entitat titular del centre docent privat homologat de Batxillerat Padre Dehón, situat al carrer de Santa Agnés, 1, de Novelda (Alacant), amb número de codi 27238003, pel qual se sol·licita l'autorització per a impartir els ensenyaments del Curs d'Orientació Universitària.  
Vist que l?expedient ha estat tramitat pel Servei Territorial de Cultura i Educació d'Alacant, el qual l?ha elevat juntament amb l?informe de la Inspecció Educativa.  
Vist que per Ordre de la Conselleria de Cultura, Educació i Ciència de 20 de juliol de 1990 (DOGV de 02.10.90), el centre va obtenir l'autorització definitiva amb classificació provisional com a homologat de BUP per a dotze unitats i capacitat per a quatre-centes vuitanta places escolars.  
Vistos la Llei Orgànica 8/1985, de 3 de juliol, reguladora del dret a l?educació; La Llei Orgànica 1/1990, de 3 d'octubre, d'Ordenació General del Sistema Educatiu; la disposició transitòria primera, apartat 2, del Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris (BOE de 26.06.91); l?Ordre Ministerial de 17 de juliol de 1980 (BOE de 24 juliol), sobre autorització per a impartir el COU i el Reial Decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vist que l'espai destinat a COU està vinculat al Batxillerat en virtut de l'Ordre Ministerial de 17 de juliol de 1980.  
Vist que els ensenyaments de COU no impliquen l'autorització d'un nivell dels inclosos en la LOGSE i atés allò que estableix la disposició transitòria primera respecte a la possibilitat d'autorització provisional dels ensenyaments que s'extingeixen.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar, provisionalment, el centre docent privat homologat de Batxillerat Padre Dehón, de Novelda (Alacant), amb número de codi 31684530, per a impartir els ensenyaments del Curs d'Orientació Universitària fins a l?extinció d'aquests ensenyaments.  
Segon  
Les unitats destinades a COU han de ser conceptuades amb caràcter general com a unitats de batxillerat i, per tant, caldrà que siguen incloses dins de la capacitat total del centre de Batxillerat, que és la assenyalada en l?Ordre de la Conselleria de Cultura, Educació i Ciència, de 20 de juliol de 1990.  
Tercer  
La pèrdua de la classificació com a centre homologat de Batxillerat implicarà l?extinció de l'autorització per a impartir els ensenyaments del Curs d'Orientació Universitària.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 31 de juliol de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI